L 8/2
LV
Eiropas Savienības Oficiālais Vēstnesis
13.1.2022.
(2)
Komisijas Īstenošanas regula (ES) 2021/405 (4) nosaka tādu trešo valstu vai to reģionu sarakstus, no kuriem saskaņā ar Regulas (ES) 2017/625 126. panta 2. punkta a) apakšpunktu atļauts Savienībā ievest noteiktus lietošanai pārtikā paredzētus dzīvniekus un preces.
(3)
Lai trešo valsti vai tās reģionu iekļautu sarakstā, šai trešajai valstij vai tās reģionam jāatbilst Regulas (ES) 2017/625 127. pantā noteiktajām prasībām un Deleģētās regulas (ES) 2019/625 4. pantā noteiktajām prasībām.
(4)
Deleģētās regulas (ES) 2019/625 4. panta f) punkts paredz, ka attiecīgā gadījumā priekšnoteikums tam, lai trešās valstis vai to reģionus varētu iekļaut Regulas (ES) 2017/625 126. panta 2. punkta a) apakšpunktā minētajā sarakstā, ir Komisijas apstiprinātas atlieku kontroles programmas esība, īstenošana un paziņošana.
Komisijas Lēmums 2011/163/ES (5) apstiprināja atliekvielu uzraudzības plānus, ko konkrētas trešās valstis iesniegušas attiecībā uz minētā lēmuma pielikumā norādītajiem noteiktiem dzīvniekiem un dzīvnieku izcelsmes produktiem.
(5)
Komisijas Īstenošanas lēmums (ES) 2021/2315 (6) atcēla Tunisijas atliekvielu uzraudzības plāna apstiprinājumu attiecībā uz savvaļas medījumdzīvniekiem.
Tāpēc no Īstenošanas regulas (ES) 2021/405 III pielikumā iekļautā to trešo valstu saraksta, no kurām atļauts Savienībā ievest noteiktus lietošanai pārtikā paredzētus savvaļas medījamos putnus, Tunisija būtu jāsvītro.
Tunisija par to ir attiecīgi informēta.
(6)
Īstenošanas lēmums (ES) 2021/2315 apstiprināja Ukrainas uzraudzības plānu attiecībā uz jūras gliemežiem, kas iekļauti apakškategorijā “gliemji”.
Ukraina ir sniegusi attiecīgus pierādījumus un garantijas, ka attiecībā uz akvakultūras izcelsmes jūras gliemežu sūtījumu ievešanu Savienībā tā izpilda Savienības tiesību aktu prasības, tādēļ šī trešā valsts būtu jāiekļauj Īstenošanas regulas (ES) 2021/405 VIII pielikumā sniegtajā to trešo valstu vai to reģionu sarakstā, no kuriem atļauts Savienībā ievest noteiktu gliemeņu, adatādaiņu, tunikātu un jūras gliemežu sūtījumus.
Ukraina par to ir attiecīgi informēta.
(7)
Īstenošanas lēmums (ES) 2021/2315 Lēmuma 2011/163/ES pielikumā minēto kategoriju “akvakultūras produkti” iedalīja četrās apakškategorijās – “zivis”, “zivju produkti”, piem., kaviārs, “vēžveidīgie” un “gliemji”.
Saskanības un skaidrības labad ir lietderīgi grozīt Īstenošanas regulas (ES) 2021/405 IX pielikumu, lai attiecīgā gadījumā precizētu to akvakultūras produktu apakškategorijas, kuru sūtījumus ir atļauts ievest trešajām valstīm.
(8)
Īstenošanas lēmums (ES) 2021/2315 apstiprināja Albānijas, Argentīnas, Baltkrievijas, Bosnijas un Hercegovinas, Čīles, Folklenda salu, Fēru Salu, Menas salas, Izraēlas, Japānas, Kenijas, Maurīcijas, Moldovas, Melnkalnes, Jaunzēlandes, Ziemeļmaķedonijas, Serbijas, Singapūras, Šveices, Tunisijas, Turcijas, Ugandas, Ukrainas, Apvienotās Karalistes un Urugvajas akvakultūras produktu atliekvielu uzraudzības plānus — attiecīgā gadījumā cita starpā attiecībā uz apakškategoriju “zivis”.
Tāpēc, lai minēto apstiprinājumu atspoguļotu, ir lietderīgi grozīt Īstenošanas regulas (ES) 2021/405 IX pielikumu.
Minētās trešās valstis par to ir attiecīgi informētas.
(9)
Īstenošanas lēmums (ES) 2021/2315 apstiprināja Bangladešas, Brazīlijas, Kanādas, Ķīnas, Kolumbijas, Kostarikas, Ekvadoras, Hondurasas, Indijas, Indonēzijas, Malaizijas, Meksikas, Marokas, Mjanmas/Birmas, Panamas, Peru, Filipīnu, Saūda Arābijas, Dienvidkorejas, Šrilankas, Taivānas, Taizemes, Amerikas Savienoto Valstu un Vjetnamas akvakultūras produktu atliekvielu uzraudzības plānus — attiecīgā gadījumā cita starpā attiecībā uz apakškategorijām “zivis” un “vēžveidīgie”.
Tāpēc, lai minēto apstiprinājumu atspoguļotu, ir lietderīgi grozīt Īstenošanas regulas (ES) 2021/405 IX pielikumu.
Minētās trešās valstis par to ir attiecīgi informētas.
(4) Komisijas Īstenošanas regula (ES) 2021/405 (2021. gada 24. marts), ar ko nosaka tādu trešo valstu vai to reģionu sarakstus, no kurām saskaņā ar Eiropas Parlamenta un Padomes Regulu (ES) 2017/625 atļauts Savienībā ievest noteiktus dzīvniekus un preces, kuri paredzēti lietošanai pārtikā (OV L 114, 31.3.2021., 118. lpp.).
(5) Komisijas Lēmums 2011/163/ES (2011. gada 16. marts), ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (OV L 70, 17.3.2011., 40. lpp.).
(6) Komisijas Īstenošanas lēmums (ES) 2021/2315 (2021. gada 17. decembris), ar kuru groza Lēmumu 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (OV L 464, 28.12.2021., 17. lpp.).